               EUROPSKA KOMISIJA
            Bruxelles, 26.5.2016.
            COM(2016) 286 final
            2016/0150(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije u Odboru CARIFORUM – EU za trgovinu i razvoj u okviru Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u pogledu osnivanja Posebnog odbora za poljoprivredu i ribarstvo

               OBRAZLOŽENJE

               1.KONTEKST PRIJEDLOGA

               Razlozi i ciljevi prijedloga

               Priloženi prijedlog odluke Vijeća pravni je instrument za osnivanje Posebnog odbora za poljoprivredu i ribarstvo u okviru Sporazuma o gospodarskom partnerstvu (SGP) potpisanog 15. listopada 2008. između država CARIFORUM-a, s jedne strane, i Europske zajednice i njezinih država članica, s druge strane. Taj Sporazum privremeno se primjenjuje od 29. prosinca 2008.

               Poljoprivreda i ribarstvo važno su područje Sporazuma, a u skladu s člankom 230. stavkom 4. sporazuma SGP CARIFORUM – EU, može se osnovati bilo kakav posebni odbor u cilju učinkovitijeg rješavanja pitanja povezanih s provedbom tog Sporazuma. Taj posebni odbor za poljoprivredu i ribarstvo činit će predstavnici Europske komisije, s jedne strane, te predstavnici Uprave za CARIFORUM i država potpisnica iz CARIFORUM-a, s druge strane.

               Posebni odbor potrebno je osnovati odlukom Odbora CARIFORUM – EU za trgovinu i razvoj (koji čine predstavnici stranaka na razini visokih dužnosnika). S obzirom na to, prijedlog odluke Vijeća kao prilog sadržava nacrt odluke koji su stranke dogovorile na petom godišnjem sastanku Odbora CARIFORUM – EU za trgovinu i razvoj, koji se održao u Gvajani 14. srpnja 2015.

               Dosljednost u odnosu na postojeće odredbe politike u određenom području

               Sporazum SGP CARIFORUM – EU sadržava posebno poglavlje posvećeno pitanjima poljoprivrede i ribarstva.

               Dosljednost u odnosu na druge politike Unije

               Osnivanje tog Posebnog odbora za poljoprivredu i ribarstvo dosljedno je uzmu li se u obzir zaključci posljednjih dvaju godišnjih sastanaka Odbora CARIFORUM – EU za trgovinu i razvoj, koji su se održali u Bruxellesu 2014. i u Gvajani 2015.

               2.
                     PRAVNA OSNOVA, SUPSIDIJARNOST I PROPORCIONALNOST

               Pravna osnova

               Pravna osnova za ovu odluku Vijeća jest Ugovor o funkcioniranju Europske unije, a posebno njegov članak 207. u vezi s njegovim člankom 218. stavkom 9.

               Supsidijarnost (za neisključivu nadležnost)

               Zajednička trgovinska politika u skladu s člankom 3. UFEU-a definira se kao isključiva nadležnost Unije.

               Proporcionalnost

               Ovaj prijedlog potreban je za osnivanje bilo kakvog posebnog odbora, kako je utvrđeno u članku 230. stavku 4. teksta sporazuma SGP CARIFORUM – EU te u poslovniku Odbora CARIFORUM – EU za trgovinu i razvoj.

               Odabir instrumenta

               Ovaj je prijedlog u skladu s člankom 218. stavkom 5. UFEU-a, kojim se predviđa da Vijeće donosi odluke o međunarodnim sporazumima. Ne postoji drugi pravni instrument kojim bi se moglo koristiti u svrhu postizanja cilja iz ovog prijedloga.

               3.
                     REZULTATI EX POST EVALUACIJA, SAVJETOVANJA S DIONICIMA I PROCJENE UČINKA

               Ex post evaluacije / provjere primjerenosti postojećeg zakonodavstva

                  Nije primjenjivo.

               Savjetovanja s dionicima

               Nije primjenjivo.

               Prikupljanje i primjena stručnog znanja

                  Nije primjenjivo.

               Procjena učinka

                  Nije primjenjivo.

               Primjerenost propisa i pojednostavnjenje

                  Posebni odbor za poljoprivredu i ribarstvo ne podliježe postupcima Programa za primjerenost i učinkovitost propisa (REFIT); ne podrazumijeva nikakve troškove za Uniju i ne pokreće pitanja s gledišta digitalnog okruženja.

               Temeljna prava

               Prijedlogom se ne utječe na zaštitu temeljnih prava u Uniji.

               4.
                     UTJECAJ NA PRORAČUN

                  Osnivanje Posebnog odbora za poljoprivredu i ribarstvo nema nikakav utjecaj na proračun.

               5.
                     OSTALI ELEMENTI

               Planovi provedbe i mehanizmi praćenja, evaluacije i izvješćivanja

                  Posebni odbor za poljoprivredu i ribarstvo činit će predstavnici Europske komisije, s jedne strane, te predstavnici Uprave za CARIFORUM i država potpisnica iz CARIFORUM-a, s druge strane.

               Dokumenti s obrazloženjima (za direktive)

                  Nije primjenjivo.

               Detaljno objašnjenje posebnih odredbi prijedloga

                  Posebni odbor za poljoprivredu i ribarstvo preispitat će sve aspekte dijela II. glave I. poglavlja 5. („Poljoprivreda i ribarstvo”) sporazuma SGP CARIFORUM – EU, kao i sve druge aspekte Sporazuma povezane s poljoprivredom i ribarstvom.

               2016/0150 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije u Odboru CARIFORUM – EU za trgovinu i razvoj u okviru Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u pogledu osnivanja Posebnog odbora za poljoprivredu i ribarstvo

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane
                  1
                („Sporazum”), potpisan je 15. listopada 2008. i privremeno se primjenjuje od 29. prosinca 2008.

               (2)U skladu s člankom 230. stavkom 4. Sporazuma, Odbor CARIFORUM – EU za trgovinu i razvoj može osnovati i nadgledati bilo kakav posebni odbor za rješavanje pitanja koja su u njegovoj nadležnosti.

               (3)Kako bi se ostvarili ciljevi iz članka 37. Sporazuma, trebalo bi uspostaviti Posebni odbor za poljoprivredu i ribarstvo koji će učinkovitije rješavati probleme povezane s tim pitanjima, kako je dogovoreno na prethodnim sastancima Odbora CARIFORUM – EU za trgovinu i razvoj.

               (4)Primjereno je utvrditi stajalište koje treba donijeti u ime Unije u Odboru CARIFORUM – EU za trgovinu i razvoj u pogledu osnivanja Posebnog odbora za poljoprivredu i ribarstvo.

               (5)Stajalište Unije u Odboru CARIFORUM – EU za trgovinu i razvoj trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje treba donijeti u ime Unije u Odboru CARIFORUM – EU za trgovinu i razvoj u okviru Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u pogledu osnivanja Posebnog odbora za poljoprivredu i ribarstvo temelji se na nacrtu odluke Odbora CARIFORUM – EU za trgovinu i razvoj priloženom ovoj Odluci.

               Predstavnici Unije u Odboru CARIFORUM – EU za trgovinu i razvoj mogu dogovoriti manje izmjene nacrta odluke bez daljnje odluke Vijeća.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 289, 30.10.2008., str. 3.

    ---documentbreak---

               EUROPSKA KOMISIJA
            Bruxelles, 26.5.2016.
            COM(2016) 286 final
            PRILOG

            Prijedlogu odluke Vijeća
            o stajalištu koje treba donijeti u ime Europske unije u Odboru CARIFORUM – EU za trgovinu i razvoj u okviru Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u pogledu osnivanja Posebnog odbora za poljoprivredu i ribarstvo

               NACRT

               ODLUKE br. .../2016 ODBORA CARIFORUM – EU ZA TRGOVINU I RAZVOJ

               osnovanog Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u pogledu osnivanja Posebnog odbora za poljoprivredu i ribarstvo

               ODBOR CARIFORUM – EU ZA TRGOVINU I RAZVOJ,

               uzimajući u obzir Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane (dalje u tekstu: „Sporazum”), a posebno njegov članak 230. stavak 4. točku (a),

               Uzimajući u obzir poslovnik Odbora CARIFORUM – EU za trgovinu i razvoj, koji je 17. svibnja 2010. donijelo Zajedničko vijeće CARIFORUM – EU Odlukom br. 1/2010, a posebno njegov članak 11.,

               Budući da:

               Primjereno je osnovati Posebni odbor za poljoprivredu i ribarstvo kako bi se ostvarili ciljevi odredbi Sporazuma u području poljoprivrede i ribarstva,

               ODLUČIO JE:

               Članak 1.

               1.Osniva se Posebni odbor za poljoprivredu i ribarstvo CARIFORUM – EU-a koji provodi zadaće utvrđene u članku 2.

               2.Posebni odbor za poljoprivredu i ribarstvo CARIFORUM – EU-a ujedno je i forum u okviru kojega stranke razmjenjuju iskustva, informacije i najbolje prakse te se savjetuju u pogledu svih pitanja povezanih s ciljevima iz dijela II. glave I. poglavlja 5. Sporazuma koja su relevantna za trgovinu među strankama.

               Članak 2.

               Posebni odbor za poljoprivredu i ribarstvo CARIFORUM – EU-a obavlja sljedeće:

               (a)općenito preispituje sve aspekte dijela II. glave I. poglavlja 5. Sporazuma – Poljoprivreda i ribarstvo;

               (b)općenito preispituje sve druge aspekte Sporazuma povezane s poljoprivredom i ribarstvom, uključujući sljedeća područja iz dijela II. glave I. – Trgovina robom:

               i.poglavlje 1. – sva pitanja povezana s trgovinom poljoprivrednim proizvodima i proizvodima ribarstva, uključujući carine;

               ii.poglavlje 3. – članak 28. – Subvencije za izvoz poljoprivrednih proizvoda;

               iii.poglavlje 6. – Tehničke prepreke u trgovini, u mjeri u kojoj se odnosi na poljoprivredne proizvode i proizvode ribarstva i

               iv.poglavlje 7. – Sanitarne i fitosanitarne mjere, u mjeri u kojoj se odnosi na poljoprivredne proizvode i proizvode ribarstva;

               (c)općenito preispituje sve aspekte glave IV. poglavlja 2. – Inovacije i intelektualno vlasništvo, kad se odnose na poljoprivredne proizvode i proizvode ribarstva, uključujući članak 145. – Zemljopisne oznake i članak 149. – Biljne sorte;

               (d)sudjeluje u dijalozima o pitanjima povezanima s poljoprivredom i ribarstvom, među ostalim u sljedećim područjima:

               i.poljoprivredna proizvodnja, potrošnja i trgovina te razvoj događaja na tržištu poljoprivrednih proizvoda i proizvoda ribarstva;

               ii.promicanje ulaganja i prijenosa znanja u poljoprivredni i prehrambeni sektor te sektor ribarstva CARIFORUM-a, uključujući djelatnosti manjeg opsega;

               iii.politike, zakoni i propisi u području poljoprivrede, ruralnog razvoja i ribarstva;

               iv.promjene politika i institucionalne promjene koje su potrebne za potporu transformaciji poljoprivrednog sektora i sektora ribarstva, kao i za oblikovanje i provedbu regionalnih politika u području poljoprivrede, hrane, ruralnog razvoja i ribarstva u cilju ostvarivanja regionalne integracije;

               v.nove tehnologije, istraživanje i inovacije, kao i politike i mjere povezane s kvalitetom i

               vi.razvoj trgovinske politike u pogledu robe i tradicionalnih poljoprivrednih proizvoda, uključujući banane, rum, rižu i šećer;

               (e)pomaže Odboru CARIFORUM – EU za trgovinu i razvoj u pogledu sljedećih zadaća:

               i.nadzor nad provedbom i pravilnom primjenom odredbi Sporazuma povezanih s poljoprivredom i ribarstvom i odgovornost za njih te rasprava i davanje preporuka o prioritetima suradnje u tom pogledu;

               ii.nadgledanje daljnje razrade odredbi Sporazuma povezanih s poljoprivredom i ribarstvom te ocjena rezultata ostvarenih njegovom primjenom;

               iii.poduzimanje radnji za izbjegavanje sporova i za rješavanje sporova koji bi mogli nastati u pogledu tumačenja ili primjene odredbi Sporazuma povezanih s poljoprivredom i ribarstvom, u skladu s odredbama njegova dijela III.;

               iv.rasprava o radnjama kojima bi se mogla olakšati trgovina, ulaganja i mogućnosti poslovanja u sektoru poljoprivrede i ribarstva među strankama te poduzimanje tih radnji; i

               v.rasprava o svim pitanjima povezanima s odredbama Sporazuma u području poljoprivede i ribarstva te o svim problemima koji bi mogli utjecati na ostvarenje njegovih ciljeva;

               (f)daje preporuke Odboru CARIFORUM – EU za trgovinu i razvoj u cilju poboljšanja provedbe i djelovanja odredbi Sporazuma u području poljoprivrede i ribarstva.

               Članak 3.

               Posebni odbor za poljoprivredu i ribarstvo čine predstavnici Europske komisije, s jedne strane, te predstavnici Uprave za CARIFORUM i država potpisnica iz CARIFORUM-a, s druge strane.

               Članak 4.

               Ova Odluka stupa na snagu […]

               Sastavljeno u […] […] 2016.


               EUROPSKA KOMISIJA
            Bruxelles, 22.9.2016.
            COM(2016) 621 final
            2016/0301(NLE)
            Prijedlog
            ODLUKE VIJEĆA
            o stajalištu koje Europska unija treba zauzeti u okviru Zajedničkog odbora EU-a i ICAO-a o odluci o donošenju priloga o upravljanju zračnim prometom Memorandumu o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju

               OBRAZLOŽENJE

               1.KONTEKST PRIJEDLOGA

               1.1.Ciljevi priloga o upravljanju zračnim prometom Memorandumu o suradnji

               Međunarodna organizacija civilnog zrakoplovstva (ICAO) specijalizirana je agencija UN-a koja djeluje kao globalni forum za civilno zrakoplovstvo. ICAO nastoji ostvariti svoju viziju sigurnog, zaštićenog i održivog razvoja civilnog zrakoplovstva suradnjom među svojim državama članicama, kojih trenutačno ima 191. Pravna osnova ICAO-a Čikaška je konvencija o međunarodnom civilnom zrakoplovstvu iz 1944.

               Europska unija blisko surađuje s ICAO-om prije svega jer je većina aspekata Čikaške konvencije u nadležnosti Unije – ICAO radi na politikama u području sigurnosti, zaštite, okoliša i upravljanja zračnim prometom. Drugo, standardi i zahtjevi ICAO-a osnova su određenih propisa EU-a. Uz to, u pravo EU-a preneseni su međunarodni standardi, na primjer u području sigurnosti zračnog prometa. Stoga je za EU važno surađivati s ICAO-om u njegovu radu i aktivnostima oblikovanja politika kako bi pridonio čvrstim globalnim politikama u području zrakoplovstva. U pitanju je i konkurentnost europske industrije civilnog zrakoplovstva. Iz sličnih su razloga u aktivnosti ICAO-a aktivno uključeni i drugi globalni sudionici.

               EU i ICAO sklopili su Memorandum o suradnji (MOS) koji stvara okvir za pojačanu suradnju
                  1
               . Memorandumom o suradnji upravljanje zračnim prometom utvrđuje se kao jedno od područja za suradnju koje detaljnije treba opisati u posebnom prilogu. Taj prilog treba pridonijeti većoj usklađenosti standarda, globalnoj interoperabilnosti novih tehnologija i sustava te bliskijoj koordinaciji aktivnosti upravljanja zračnim prometom. U tu se svrhu u njemu navode područja za suradnju u obliku, među ostalim, redovite razmjene relevantnih podataka/informacija o upravljanju zračnim prometom, moguće razmjene tehničkih stručnjaka za upravljanje zračnim prometom te suradnje u daljnjem razvoju i provedbi Globalnog plana zračne plovidbe ICAO-a (GANP).

               Prilozi o sigurnosti i zaštiti zračnog prometa već su sastavljeni pa je prilog o upravljanju zračnim prometom treći prilog Memorandumu o suradnji. Njegovo donošenje ne dovodi u pitanje prava i obveze država članica EU-a prema Čikaškoj konvenciji ili njihove odnose s ICAO-om koji proizlaze iz njihova članstva u toj organizaciji.

               1.2.Postupovni aspekti

               Vijeće je 17. prosinca 2009. ovlastilo Komisiju za pregovore o Memorandumu o suradnji. Memorandum je stupio na snagu 29. ožujka 2012. nakon obavijesti stranaka o dovršenju potrebnih unutarnjih postupaka (potpisivanje
                  2
                i zaključivanje
                  3
                u slučaju EU-a).

               Člankom 218. stavkom 9. Ugovora o funkcioniranju Europske unije (UFEU) predviđa se da Vijeće na prijedlog Komisije donese odluku kojom se utvrđuju stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke.

               Člankom 3. Odluke Vijeća 2012/243/EU
                  4
                o sklapanju Memoranduma o suradnji između Europske unije i Međunarodne organizacije civilnog zrakoplovstva predviđa se da Vijeće odredi stajalište koje u Zajedničkom odboru osnovanom u skladu sa stavkom 7.1 Memoranduma o suradnji Unija zauzima u vezi s donošenjem novih priloga Memorandumu i izmjena Memoranduma kako je navedeno u stavku 7.3. točki (c) Memoranduma.

               Stoga je potrebna Odluka Vijeća o stajalištu koje u Zajedničkom odboru zauzima EU o odluci o donošenju priloga o upravljanju zračnim prometom.

               1.3.Dosljednost u odnosu na druge politike i ciljeve Unije

               Prilog o upravljanju zračnim prometom služit će temeljnim ciljevima jedinstvenog europskog neba i vanjskih politika EU-a u području zrakoplovstva formalizacijom njegove suradnje s ICAO-om u tom području.

               2.REZULTATI SAVJETOVANJA S DIONICIMA I PROCJENE UČINAKA

               Na trećem sastanku Zajedničkog odbora EU-a i ICAO-a (Montreal, 2. veljače 2015.) stranke su dogovorile nastavak donošenja priloga Memorandumu o upravljanju zračnim prometom i početak dijaloga između njihovih službi kako bi dogovorile tekst priloga prije kraja 2015. ako je to moguće.

               Države članice obavijestilo se o zaključku sastanka preko Odbora za jedinstveno nebo, a Komisija (GU MOVE) sastavila je nacrt priloga koji su pregledale Europska agencija za sigurnost zračnog prometa (EASA) i Zajedničko poduzeće za istraživanje o upravljanju zračnim prometom jedinstvenog europskog neba (SJU), te je zatim o njemu raspravljala i postigla dogovor s Uredom za zračnu plovidbu ICAO-a.

               3.PRAVNI ELEMENTI PRIJEDLOGA

               3.1.Sažetak predloženih mjera

               Prilogom o upravljanju zračnim prometom poboljšat će se suradnja s ICAO-om s ciljem osiguravanja foruma za raspravu o upravljanju zračnim prometom, razmjene relevantnih podataka/informacija o upravljanju zračnim prometom, promicanja mjera u području upravljanja zračnim prometom i regionalne suradnje te mogućeg upućivanja stručnjaka.

               3.2.Pravna osnova

               Članak 100. stavak 2. UFEU-a u vezi s člankom 218. stavkom 9. UFEU-a.

               3.3.Načelo supsidijarnosti

               Prilog o upravljanju zračnim prometom obuhvaća pitanja nad kojima EU ima nadležnost i u kojima se odnosi s ICAO-om trebaju održavati na razini EU-a.

               3.4.Načelo proporcionalnosti

               Samo je na temelju tog priloga moguće ujediniti napore EU-a i omogućiti bolju koordinaciju među državama članicama.

               4.UTJECAJ NA PRORAČUN

               Ovaj prilog o upravljanju zračnim prometom nema utjecaja na proračun.

               2016/0301 (NLE)

               Prijedlog

               ODLUKE VIJEĆA

               o stajalištu koje Europska unija treba zauzeti u okviru Zajedničkog odbora EU-a i ICAO-a o odluci o donošenju priloga o upravljanju zračnim prometom Memorandumu o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Memorandum o suradnji između Europske unije i Međunarodne organizacije civilnog zrakoplovstva (ICAO) koji stvara okvir za pojačanu suradnju
                  5
                (dalje u tekstu: Memorandum o suradnji) stupio je na snagu 29. ožujka 2012.

               (2)U skladu sa stavkom 7.3. točkom (c) Memoranduma o suradnji, Zajednički odbor osnovan u skladu sa stavkom 7.1. Memoranduma o suradnji može donositi priloge Memorandumu o suradnji.

               (3)Primjereno je utvrditi stajalište koje Europska unija treba zauzeti u okviru Zajedničkog odbora u pogledu donošenja priloga o upravljanju zračnim prometom Memorandumu o suradnji,

               DONIJELO JE OVU ODLUKU:

               Članak 1.

               Stajalište koje Europska unija treba zauzeti u okviru Zajedničkog odbora EU-a i ICAO-a, kako je navedeno u stavku 7.3. točki (c) Memoranduma o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju (Memorandum o suradnji), u pogledu donošenja priloga o upravljanju zračnim prometom Memorandumu o suradnji temelji se na nacrtu Odluke Zajedničkog odbora EU-a i ICAO-a, priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 232, 9.9.2011., str. 2. i SL L 121, 8.5.2012., str. 16.

                     (2)
                  SL L 232, 9.9.2011., str. 1.

                     (3)
                  SL L 121, 8.5.2012., str. 16.

                     (4)
                  SL L 121, 8.5.2012., str. 16.

                     (5)
                  SL L 121, 8.5.2012., str. 16.

    ---documentbreak---

               EUROPSKA KOMISIJA
            Bruxelles, 22.9.2016.
            COM(2016) 621 final
            PRILOG
            Prijedlogu
            odluke Vijeća
            o stajalištu koje treba zauzeti u okviru Zajedničkog odbora EU-a i ICAO-a o odluci o donošenju priloga o upravljanju zračnim prometom Memorandumu o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju

               PRILOG

               Nacrt odluke Zajedničkog odbora EU-a i ICAO-a
                  od
                  o donošenju priloga o upravljanju zračnim prometom Memorandumu o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju

               ZAJEDNIČKI ODBOR EU-a i ICAO-a,

               uzimajući u obzir Memorandum o suradnji između Europske unije i Međunarodne organizacije civilnog zrakoplovstva koji stvara okvir za pojačanu suradnju (Memorandum o suradnji) koji je stupio na snagu 29. ožujka 2012., a posebno njegov stavak 7.3. točku (c),

               budući da:

               Primjereno je uključiti prilog o upravljanju zračnim prometom u Memorandum o suradnji,

               DONIO JE OVU ODLUKU:

               Članak 1.

               Donosi se Prilog ovoj Odluci koji čini sastavni dio Memoranduma o suradnji.

               Članak 2.

               Ova Odluka stupa na snagu na dan donošenja.

               Sastavljeno u...

               Za Zajednički odbor EU-a i ICAO-a

               Predsjednici

               PRILOG

               O

               UPRAVLJANJU ZRAČNIM PROMETOM

               1.
                     Ciljevi

               1.1.Stranke su suglasne surađivati u području upravljanja zračnim prometom i usluga u zračnoj plovidbi (dalje u tekstu: ATM/ANS) u okviru Memoranduma o suradnji (MOS) između Europske unije (EU) i Međunarodne organizacije civilnog zrakoplovstva (ICAO) potpisanog u Montrealu 28. travnja 2011. i u Bruxellesu 4. svibnja 2011.

               1.2.U skladu sa svojim nastojanjem da se globalno usklade zahtjevi uključeni u standarde i preporučene prakse ICAO-a (SARP) za ATM/ANS i postigne globalna interoperabilnost novih tehnologija i sustava u području ATM-a/ANS-a, stranke su suglasne blisko surađivati u duhu transparentnosti i dijaloga u svrhu koordinacije svojih aktivnosti ATM-a/ANS-a.

               2.
                     Područje primjene

               2.1.U svrhu ostvarenja ciljeva navedenih u stavku 1.2., stranke su suglasne surađivati u sljedećim područjima:

               –vođenju redovitog dijaloga o pitanjima od uzajamnog interesa u pogledu ATM-a/ANS-a,

               –postizanju transparentnosti uz pomoć redovite razmjene relevantnih informacija u pogledu ATM-a/ANS-a,

               –sudjelovanju u aktivnostima ATM-a/ANS-a,

               –nadziranju i analizi usklađenosti država sa standardima ICAO-a i poštovanja preporučenih praksi u području ATM-a/ANS-a,

               –suradnji u regulatornim pitanjima i pitanjima utvrđivanja standarda,

               –suradnji u području razvoja i provedbe Globalnog plana zračne plovidbe ICAO-a (GANP) i njegove metodologije nadogradnje blokova zrakoplovnog sustava (ASBU),

               –razvoju i provedbi projekata i programa tehničke pomoći,

               –promicanju regionalne suradnje, posebno unutar europske regije ICAO-a (EUR), posebno uzimajući u obzir rezultate razvoja i provedbe jedinstvenog europskog neba (SES) i rad Europske agencije za sigurnost zračnog prometa (EASA) na pitanjima ATM-a/ANS-a i

               –razmjeni tehničkih stručnjaka u relevantnim područjima ATM-a/ANS-a.

               3.
                     Provedba

               3.1.Stranke mogu utvrditi radne planove kojima se određuju uzajamno dogovoreni mehanizmi i postupci potrebni za djelotvornu provedbu suradnje u područjima navedenima u stavku 2.1. Te radne planove donosi Zajednički odbor osnovan u skladu s člankom 7. Memoranduma o suradnji.

               3.2.Ured za zračnu plovidbu ICAO-a (ANB) i Europska komisija u ime stranaka provode aktivnosti suradnje u okviru ovog Priloga. Europska komisija može prema potrebi uključiti druge europske organizacije, uključujući EASA-u, Zajedničko poduzeće SESAR, upravitelja uvođenja SESAR-a i EUROCONTROL.

               4.
                     Dijalog

               4.1.Stranke redovito sazivaju sastanke i/ili telekonferencije kako bi raspravljale o pitanjima ATM-a/ANS-a od uzajamnog interesa i, ako je to potrebno i primjereno, kako bi koordinirale aktivnosti.

               5.
                     Transparentnost i razmjena informacija

               5.1.Stranke potiču, podložno svojim primjenjivim pravilima, transparentnost u području ATM-a/ANS-a u svojim odnosima s trećim osobama.

               5.2.Stranke su transparentne u suradnji i sudjelovanju u aktivnostima ATM-a/ANS-a uz pomoć razmjene relevantnih i primjerenih podataka, informacija i dokumentacije, ne dovodeći u pitanje svoja primjenjiva pravila, te omogućavajući uzajamno sudjelovanje na sastancima.

               5.3.U tu svrhu stranke uspostavljaju postupke za razmjenu informacija kojima se jamči povjerljivost podataka primljenih od druge stranke u skladu s člankom 6. Memoranduma o suradnji.

               6.
                     Sudjelovanje u aktivnostima ATM-a/ANS-a

               6.1.U svrhu provedbe ovog Priloga svaka stranka, prema potrebi, u skladu s utvrđenim pravilima postupaka poziva drugu stranku da sudjeluje u aktivnostima povezanima s ATM-om/ANS-om i sastancima kao promatrač, u svrhu osiguravanja bliske suradnje i koordinacije.

               7.
                     Razmjena informacija i analiza ATM-a/ANS-a

               7.1.Ne dovodeći u pitanje svoja primjenjiva pravila te u skladu s odgovarajućim radnim planovima koji se trebaju izraditi, stranke razmjenjuju relevantne informacije i podatke o ATM-u/ANS-u te analize izrađene na temelju tih informacija i podataka.

               7.2.Stranke blisko surađuju u mjerama poduzetima u svrhu djelotvornijeg usklađivanja sa standardima i preporučenim praksama u EU-u i drugim državama. Ta suradnja uključuje razmjenu informacija, omogućavanje dijaloga između uključenih stranaka i koordinaciju svih aktivnosti tehničke pomoći.

               7.3.Na temelju aktivnosti u području preispitivanja djelovanja i određivanja ciljeva, kao i nadziranja provedbe Glavnog plana upravljanja europskim zračnim prometom, EU pomaže ICAO-u u razvoju globalnog pristupa temeljenoga na performansama i pristupa globalnog nadziranja za provedbu Globalnog plana zračne plovidbe ICAO-a i njegove metodologije ASBU-a. Pri razvoju svojih globalnih pristupa ICAO primjereno i u najvećoj mjeri upotrebljava postojeći materijal EU-a ili materijal u razvoju koji proizlazi iz razvoja i provedbe SES-a.

               8.
                     Regulatorna pitanja i pitanja utvrđivanja standarda

               8.1.Svaka stranka osigurava obaviještenost druge stranke o svim relevantnim zakonima, propisima, standardima, zahtjevima i preporučenim praksama koje mogu utjecati na provedbu ovog Priloga, te o svakoj njihovoj izmjeni.

               8.2.Stranke se međusobno pravodobno obavješćuju o predloženim izmjenama svojih relevantnih zakona, propisa, zahtjeva i preporučenih praksi u mjeri u kojoj te izmjene mogu utjecati na primjenu ovog Priloga. Te obavijesti mogu prema potrebi uključivati i razmjenu primjerenih instrumenata za planiranje (npr. relevantne godišnje/višegodišnje programe). U kontekstu bilo koje od tih izmjena, Zajednički odbor može, prema potrebi, donijeti izmjene ovog Priloga u skladu s člankom 7. Memoranduma o suradnji.

               8.3.U svrhu globalnog usklađivanja propisa i standarda ATM-a/ANS-a stranke se međusobno savjetuju o tehničkim regulatornim pitanjima u području ATM-a/ANS-a za vrijeme odgovarajućih procesa utvrđivanja pravila ili razvoja standarda i preporučenih praksi te se pozivaju na sudjelovanje u povezanim tehničkim tijelima, kako i kada je to primjereno.

               8.4.S tim ciljem EU i ICAO nastavljaju organizirati svoju suradnju u pogledu osiguravanja pravodobnog preispitivanja pravila EU-a nakon ICAO-ovih izmjena priloga Konvenciji o međunarodnom civilnom zrakoplovstvu (Čikaška konvencija) i pravodobnog pružanja podataka ICAO-u kada se razmatraju izmjene priloga relevantnih za ATM/ANS.

               8.5.ICAO pravodobno pruža EU-u informacije o odlukama i preporukama ICAO-a koje utječu na standarde i preporučene prakse povezane s ATM-om/ANS-om omogućujući potpuni pristup ICAO-vim pismima državama i elektroničkim biltenima.

               8.6.Ako je to primjereno, EU nastoji osigurati usklađenost relevantnog zakonodavstva EU-a sa standardima i preporučenim praksama povezanima s ATM-om/ANS-om.

               8.7.Budući da je Glavni plan upravljanja europskim zračnim prometom usko povezan s Globalnim planom zračne plovidbe i njegovom metodologijom ASBU-a, EU u suradnji sa svojim državama članicama pomaže ICAO-u u razvoju standarda i preporučenih praksi i pratećih materijala za nove zahtjeve u pogledu ATM-a/ANS-a na temelju svojih potreba i iskustva s uvođenjem SESAR-a. Slično tome, ICAO pomaže EU-u u ažuriranju standarda za globalnu interoperabilnost za nove zahtjeve u pogledu ATM-a/ANS-a na temelju svojeg Globalnog plana zračne plovidbe, metodologije ASBU-a i povezanih planova djelovanja.

               8.8.Bez obzira na ugovorne obveze članica EU-a kao stranaka Čikaške konvencije, EU vodi dijalog s ICAO-om, kada i ako je to primjereno, kako bi pružio tehničke informacije u slučajevima pojave pitanja povezanih s usklađivanjem sa standardima ICAO-a i poštovanjem preporučenih praksi ICAO-a prilikom primjene zakonodavstva EU-a.

               8.9.Aktivnosti suradnje u regulatornim pitanjima i pitanjima utvrđivanja standarda ne smiju biti u suprotnosti s postojećim postupcima donošenja pravila ICAO-a niti ICAO-u nametati bilo koje nove pravne obveze ili obveze izvješćivanja EU-a ili država članica.

               9.
                     Projekti i programi tehničke pomoći

               9.1.Stranke koordiniraju pomoć državama s namjerom da osiguraju djelotvornu upotrebu resursa i spriječe udvostručavanje napora te razmjenjuju informacije, uključujući podatke, o projektima i programima tehničke pomoći povezanima s ATM-om/ANS-om.

               10.
                     Regionalna suradnja

               10.1.Stranke daju prednost aktivnostima kojima je cilj ubrzanje uspostave jedinstvenog europskog neba, uključujući relevantne aktivnosti EASA-e u ATM-u/ANS-u, ako regionalni pristup nudi prilike za poboljšanje troškovne učinkovitosti, procesa nadgledanja i/ili usklađivanja.

               10.2.Posebna pozornost u pogledu stavka 10.1. usmjerit će se na regionalni pristup temeljen na djelovanju, europske tehničke propise u području ATM-a/ANS-a, funkcionalne blokove zračnog prostora, upravljanje mrežnim funkcijama (uključujući Europsku jedinicu za koordinaciju kriznih situacija u zračnom prometu (EACCC)) te uvođenje i nadziranje novih koncepata ATM-a/ANS-a temeljenih na SESAR-u i Glavnom planu upravljanja europskim zračnim prometom.

               10.3.U svrhu ispunjavanja navedenih očekivanja, osigurava se blizak radni odnos EU-a i regionalnog ureda ICAO-a u Parizu koji uključuje uzajamno sudjelovanje na relevantnim sastancima (npr. Odbora za jedinstveno nebo).

               10.4.EU organizira koordinaciju među europskim organizacijama, državama članicama EU-a i regionalnim uredom ICAO-a u kontekstu područja primjene ovog Priloga, posebno u svrhu doprinosa regionalnim planovima ICAO-a.

               10.5.Kako Europska komisija predstavlja EU u ICAO-u, ali uključeni su i EASA i SESAR JU, te s obzirom na to da su EU i EUROCONTROL sklopili sporazum na visokoj razini, Europska komisija izravno uključuje EASA-u i SESAR JU ili EUROCONTROL putem sporazuma na visokoj razini kako bi se provele aktivnosti dovorene u ovom Prilogu, kada i ako je to potrebno.

               11.
                     Stručna pomoć

               11.1.Ne dovodeći u pitanje programe stručne pomoći razvijene izvan područja primjene ovog Priloga, EU nastoji, na zahtjev ICAO-a, staviti na raspolaganje stručnjake s tehničkim znanjem iz relevantnih područja ATM-a/ANS-a kako bi izvodili zadatke i sudjelovali u aktivnostima koje su u području primjene ovog Priloga. Uvjeti te stručne pomoći navode se u radnom planu stranaka.

               12.
                     Preispitivanje

               12.1.Stranke redovito preispituju provedbu ovog Priloga uzimajući u obzir, ako je potrebno, relevantne regulatorne razvoje ili razvoje politike.

               12.2.Svako preispitivanje ovog Priloga provodi Zajednički odbor osnovan u skladu s člankom 7. Memoranduma o suradnji.

               13.Stupanje na snagu, izmjene i ukidanje

               13.1.Ovaj Prilog stupa na snagu na dan njegova donošenja na sastanku Zajedničkog odbora i ostaje na snazi do ukidanja.

               13.2.Radni planovi prihvaćeni u skladu s ovim Prilogom, koliko je to potrebno, stupaju na snagu na dan njihova donošenja na sastanku Zajedničkog odbora.

               13.3.Sve izmjene ili ukidanje radnih planova donesenih u skladu s ovim Prilogom dogovaraju se unutar Zajedničkog odbora.

               13.4.Svaka stranka može bilo kada ukinuti ovaj Prilog. Ukidanje stupa na snagu šest mjeseci nakon primitka pisane obavijesti o ukidanju koju jedna stranka šalje drugoj, osim ako se navedena obavijest ne povuče uz uzajaman pristanak stranaka prije isteka šestomjesečnog roka.

               13.5.Bez obzira na sve druge odredbe ovog članka, u slučaju ukidanja Memoranduma o suradnji, ovaj prilog i svaki radni plan donesen u skladu s njime istovremeno prestaju važiti.


               EUROPSKA KOMISIJA
            Bruxelles, 15.12.2015.
            COM(2015) 643 final
            2015/0293(NLE)
            Prijedlog
            ODLUKE VIJEĆA
            o sklapanju Sporazuma između Europske unije i Narodne Republike Kine o ukidanju viza za kratkotrajni boravak za nositelje diplomatskih putovnica

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               U okviru dijaloga EU-a i Kine o mobilnosti i migraciji, Europska unija i Narodna Republika Kina dogovorile su paket suradnje koji obuhvaća mjere u području nezakonite migracije i vizne politike, a o kojem će se pregovarati ili koji će se provoditi u dvije međusobno povezane faze. U prvoj će se fazi pregovarati o sporazumu o uzajamnom ukidanju viza za nositelje diplomatskih putovnica te će kineske vlasti odobriti državama članicama otvaranje centara za podnošenje zahtjeva za vize u 15 odabranih kineskih gradova. U toj će se fazi sazvati redoviti sastanci stručnjaka o borbi protiv nezakonite migracije, uključujući identifikaciju i ponovni prihvat nezakonitih migranata. U drugoj će fazi obje strane pregovarati o sporazumima o pojednostavnjenju viznog režima i ponovnom prihvatu. Politički čelnici obiju strana taj su paket usuglasili i potvrdili na 17. sastanku na vrhu EU-a i Kine održanom 29. lipnja 2015.

                  Vijeće je 14. rujna 2015. odobrilo početak pregovora s Kinom o sporazumu o ukidanju viza za kratkotrajni boravak za nositelje diplomatskih putovnica te je Komisiji dostavilo pregovaračke smjernice. Pregovori su započeli 21. rujna i vođeni su razmjenom pisanih obavijesti. Glavni pregovarači EU-a i Kine parafirali su Sporazum 3. i 4. studenoga 2015. Države članice redovito su dobivale informacije o pregovorima na sastancima Radne skupine za vize u okviru Vijeća.

               •Dosljednost s postojećim odredbama politike u određenom području

               U Uredbi Vijeća (EZ) br. 539/2001
                  1
                navode se treće zemlje čiji državljani moraju imati vizu pri prelasku vanjskih granica država članica i zemlje čiji su državljani izuzeti od tog zahtjeva. Uredba (EZ) br. 539/2001 primjenjuje se u svim državama članicama, osim Irske i Ujedinjene Kraljevine, kao i u Islandu, Lihtenštajnu, Norveškoj i Švicarskoj.

               Kina je jedna od zemalja čiji državljani moraju imati vizu kada putuju u schengenski prostor. Građanima EU-a također je potrebna viza za ulazak u Kinu.

               •Dosljednost u odnosu na druge politike Unije

               Dijalog EU-a i Kine o mobilnosti i migraciji uspostavljen je u listopadu 2013., a njegov je cilj razmjena mišljenja o migracijskim politikama obiju strana u odnosu na četiri stupa globalnog pristupa migraciji i mobilnosti te rasprava o mogućnostima suradnje u pitanjima od zajedničkog interesa.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna osnova sporazuma za Uniju je članak 77. stavak 2. točka (a) Ugovora o funkcioniranju Europske unije (UFEU) u vezi s njegovim člankom 218.

               Priloženi prijedlog pravni je instrument za sklapanje sporazuma. Vijeće će odlučiti kvalificiranom većinom nakon što sporazum u ime Unije potpiše osoba koju je imenovalo predsjedništvo Vijeća te nakon dobivanja suglasnosti Europskog parlamenta u skladu s člankom 218. stavkom 6. drugim podstavkom točkom (a) UFEU-a.

               •Supsidijarnost (za neisključivu nadležnost)

                  Prema članku 4. stavku 1. točki (a) Uredbe (EZ) br. 539/2001 države članice mogu sklapati bilateralne sporazume s trećim zemljama o izuzimanju nositelja diplomatskih putovnica, službenih putovnica i ostalih putovnica za obavljanje službenih zadaća od obveze posjedovanja vize, no samo se sporazumom na razini EU-a može postići taj učinak za sve države članice te pružiti osnova za sporazume s trećim zemljama u povezanim područjima, kao što je ponovni prihvat nezakonitih migranata.

               •Proporcionalnost

                  Samo na temelju međunarodnog sporazuma može se odstupiti od opće obveze posjedovanja vize za kineske državljane, što je potrebno za postizanje prethodno navedenih ciljeva.

               •Odabir instrumenta

                  Vidjeti gore.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija / provjera primjerenosti postojećeg zakonodavstva

                  nije primjenjivo

               •Savjetovanja s dionicima

                  Savjetovanja s državama članicama održana su u okviru Radne skupine na visokoj razini za azil i Radne skupine za vize u Vijeću.

               •Prikupljanje i primjena stručnih znanja

                  nije primjenjivo

               •Procjena učinka

                  Procjena učinka nije provedena jer se ne očekuje da će inicijativa imati mjerljive gospodarske ili društvene koristi. To je u osnovi politički dogovor.

               •Primjerenost propisa i pojednostavljivanje

                  nije primjenjivo

               •Temeljna prava

                  nije primjenjivo

               4.UTJECAJ NA PRORAČUN

                  nije primjenjivo

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Sporazumom se osniva Zajednički odbor za upravljanje sporazumom čije zadaće, među ostalim, uključuju praćenje njegove provedbe te predlaganje izmjena ili dopuna.

               •Dokumenti s obrazloženjima (za direktive)

                  nije primjenjivo

               •Detaljno objašnjenje posebnih odredbi prijedloga

               Komisija smatra da su ciljevi koje je Vijeće odredilo u pregovaračkim smjernicama u potpunosti postignuti. Glavne odredbe Sporazuma mogu se sažeti kako slijedi:

               Svrha i područje primjene

               Sporazumom se građanima Europske unije koji imaju valjanu diplomatsku putovnicu ili propusnicu EU-a
                  2
                te državljanima Kine koji imaju valjanu diplomatsku putovnicu omogućuje putovanje bez vize na državno područje druge ugovorne stranke.

               Kako bi se osiguralo jednako postupanje prema svim državama članicama EU-a, u sporazum je uključena odredba prema kojoj Kina može suspendirati primjenu sporazuma ili ga raskinuti samo u odnosu na sve države članice Europske unije, a Unija također može suspendirati primjenu sporazuma ili ga raskinuti samo u odnosu na sve države članice.

               Posebni položaj Ujedinjene Kraljevine i Irske prikazan je u preambuli.

               Trajanje boravka

               Sporazumom se omogućuje boravak bez vize od najviše 90 dana u bilo kojem razdoblju od 180 dana. Zajednička izjava o tumačenju tog razdoblja od 90 dana u bilo kojem razdoblju od 180 dana priložena je sporazumu.

               Sporazumom se uzima u obzir položaj država članica koje još ne primjenjuju u cijelosti schengensku pravnu stečevinu. Sve dok nisu dio schengenskog prostora bez unutarnjih granica, ukidanjem viza kineski nositelji diplomatskih putovnica stječu pravo boravka od 90 dana u bilo kojem razdoblju od 180 dana na državnom području svake od tih država članica (trenutačno su to Bugarska, Hrvatska, Cipar i Rumunjska), neovisno o razdoblju izračunatom za cijeli schengenski prostor.

               Posjeti visokih dužnosnika

               Sporazumom se utvrđuje da dužnosnici na položaju zamjenika ministra ili višem položaju u središnjoj vlasti te časnici oružanih snaga s činom general-bojnika ili višim činom moraju prije putovanja u službene svrhe na državno područje određene zemlje o tome diplomatskim putem obavijestiti nadležna tijela zemlje koju namjeravaju posjetiti.

               Razmjena primjeraka

               Sporazumom se predviđa razmjena primjeraka diplomatskih putovnica i propusnice EU-a najkasnije 90 dana nakon datuma potpisivanja sporazuma.

               Teritorijalna primjena

               U sporazumu se pojašnjava da se ukidanje viza za kineske nositelje diplomatskih putovnica odnosi samo na europska područja Francuske i Nizozemske.

               Zajedničke izjave

               Osim prethodno spomenutih zajedničkih izjava sporazumu su priložene još dvije zajedničke izjave:

               –o pridruživanju Norveške, Islanda, Švicarske i Lihtenštajna provedbi, primjeni i razvoju schengenske pravne stečevine,

               –o povezanosti ovog sporazuma s ostalim područjima suradnje u okviru dijaloga EU-a i Kine o mobilnosti i migraciji.

               Zaključak

               Imajući na umu prethodno navedene rezultate, Komisija predlaže Vijeću da, nakon što dobije suglasnost Europskog parlamenta, odobri Sporazum između Europske unije i Kine o ukidanju viza za kratkotrajni boravak za nositelje diplomatskih putovnica.

               2015/0293 (NLE)

               Prijedlog

               ODLUKE VIJEĆA

               o sklapanju Sporazuma između Europske unije i Narodne Republike Kine o ukidanju viza za kratkotrajni boravak za nositelje diplomatskih putovnica

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 6.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta
                  3
               ,

               budući da:

               (1)Komisija je, u ime Europske unije, s Narodnom Republikom Kinom pregovarala o Sporazumu o ukidanju viza za kratkotrajni boravak za nositelje diplomatskih putovnica (dalje u tekstu „Sporazum”).

               (2)U skladu s Odlukom Vijeća (EU) 2015/…
                  4
               , Sporazum je potpisan i privremeno se primjenjuje od ….

               (3)
                  5
               Sporazumom se osniva Zajednički odbor stručnjaka za upravljanje Sporazumom. Uniju u Zajedničkom odboru treba predstavljati Komisija, kojoj bi trebali pomagati predstavnici država članica.

               (4)Ova Odluka predstavlja razvoj odredbi schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  6
               ; Ujedinjena Kraljevina stoga ne sudjeluje u donošenju ove Odluke te ona za nju nije obvezujuća, niti se na nju primjenjuje.

               (5)Ova Odluka predstavlja razvoj odredbi schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  7
               ; Irska stoga ne sudjeluje u donošenju ove Odluke te ona za nju nije obvezujuća, niti se na nju primjenjuje.

               (6)Sporazum bi trebalo odobriti u ime Europske unije,

               DONIJELO JE OVU ODLUKU:

               Članak 1.

               Sporazum između Europske unije i Narodne Republike Kine o ukidanju viza za kratkotrajni boravak za nositelje diplomatskih putovnica odobrava se u ime Unije.

               Članak 2.

               Predsjednik Vijeća u ime Unije šalje obavijest predviđenu člankom 10. stavkom 1. Sporazuma
                  8
               .

               Članak 3.

               Komisija, uz pomoć predstavnika država članica, predstavlja Uniju u Zajedničkom odboru stručnjaka koji je osnovan na temelju članka 7. Sporazuma.

               Članak 4.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 81, 21.3.2001., str. 1.

                     (2)
                  Izdana u skladu s Uredbom Vijeća (EU) br. 1417/2013 od 17. prosinca 2013. o utvrđivanju obrasca za propusnicu koju izdaje Europska unija, SL L 353, 28.12.2013., str. 26. – 39.

                     (3)
                  Suglasnost dobivena … (još nije objavljeno u Službenom listu).

                     (4)
                  Odluka Vijeća (EU) 2015/… od … o potpisivanju, u ime Europske unije, i privremenoj primjeni Sporazuma između Europske unije i Narodne Republike Kine o ukidanju viza za kratkotrajni boravak za nositelje diplomatskih putovnica (SL…).

                     (5)
                  SL: Umetnite datum koji odgovara datumu tri dana nakon potpisivanja Sporazuma.SL: Umetnite broj, datum i upućivanje na Odluku Vijeća u Službenom listu te upotpunite bilješku u skladu s tim.

                     (6)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (7)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

                     (8)
                  Datum stupanja na snagu Sporazuma objavit će Glavno tajništvo Vijeća u Službenom listu Europske unije.

    ---documentbreak---

               EUROPSKA KOMISIJA
            Bruxelles, 15.12.2015.
            COM(2015) 643 final
            PRILOG
            Prijedlogu Odluke Vijeća
            o sklapanju Sporazuma između Europske unije i Narodne Republike Kine o ukidanju viza za kratkotrajni boravak za nositelje diplomatskih putovnica

               PRILOG

               Prijedlogu Odluke Vijeća

               o sklapanju Sporazuma između Europske unije i Narodne Republike Kine o ukidanju viza za kratkotrajni boravak za nositelje diplomatskih putovnica

               SPORAZUM

               IZMEĐU EUROPSKE UNIJE I NARODNE REPUBLIKE KINE

               O UKIDANJU VIZA ZA KRATKOTRAJNI BORAVAK ZA NOSITELJE DIPLOMATSKIH PUTOVNICA

               EUROPSKA UNIJA, dalje u tekstu „Unija” ili „EU”, i

               NARODNA REPUBLIKA KINA, dalje u tekstu „Kina”,

               dalje u tekstu zajednički „ugovorne stranke”,

               U CILJU daljnjeg razvoja prijateljskih odnosa te jačanja bliskih veza između ugovornih stranaka;

               ŽELEĆI olakšati putovanje omogućivanjem ulaska i kratkotrajnog boravka bez vize za nositelje diplomatskih putovnica i propusnica EU-a te očuvati načela jednakosti i uzajamnosti,

               UZIMAJUĆI U OBZIR Protokol o stajalištu Ujedinjene Kraljevine i Irske s obzirom na područje slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, koji su priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELE SU SE KAKO SLIJEDI:

               ČLANAK 1.

               Svrha

               Ovim se Sporazumom građanima Unije i državljanima Kine koji su nositelji valjanih diplomatskih putovnica ili propusnice EU-a omogućuje boravak bez vize na državnom području druge ugovorne stranke od najviše 90 dana u bilo kojem razdoblju od 180 dana.

               ČLANAK 2.

               Definicije

               Za potrebe ovog Sporazuma:

               (a)
                     „država članica” znači bilo koja država članica Unije, osim Ujedinjene Kraljevine i Irske;

               (b)
                     „građanin Unije” znači državljanin države članice kako je definirana u točki (a);

               (c)
                     „državljanin Kine“ znači svaka osoba koja ima kinesko državljanstvo;

               (d)
                     „schengenski prostor“ znači prostor bez unutarnjih granica koji se sastoji od državnih područja država članica iz točke (a) koje primjenjuju schengensku pravnu stečevinu u cijelosti;

               (e)
                     „propusnica EU-a” znači isprava koju Unija izdaje određenim službenicima institucija Unije u skladu s Uredbom Vijeća (EU) br. 1417/2013
                  1
               .

               ČLANAK 3.

               Područje primjene

               1.
                     Građani Unije koji imaju valjanu diplomatsku putovnicu koju je izdala neka od država članica ili propusnicu EU-a mogu bez vize ući na državno područje Kine i na njemu boraviti u razdoblju navedenom u članku 4. stavku 1.

               Državljani Kine koji imaju valjanu diplomatsku putovnicu koju je izdala Kina mogu bez vize ući na državno područje država članica i na njemu boraviti u razdoblju navedenom u članku 4. stavku 2.

               2.
                     Izuzeće od obveze posjedovanja vize predviđeno ovim Sporazumom primjenjuje se ne dovodeći u pitanje propise ugovornih stranaka u vezi s uvjetima za ulazak i kratkotrajni boravak. Države članice i Kina zadržavaju pravo odbiti ulazak i kratkotrajni boravak na svojim državnim područjima ako nije ispunjen jedan od tih uvjeta ili više njih.

               3.
                     Tijekom svojeg boravka, građani Unije koji ostvaruju koristi od ovog Sporazuma moraju poštovati zakone i propise koji su na snazi na državnom području Kine.

               Tijekom svojeg boravka, državljani Kine koji ostvaruju koristi od ovog Sporazuma moraju poštovati zakone i propise koji su na snazi na državnom području pojedine države članice.

               4.
                     Izuzeće od obveze posjedovanja vize primjenjuje se bez obzira na vrstu prijevoza kojim se koristi za prelazak granica ugovornih stranaka.

               5.
                     Ne dovodeći u pitanje članak 8., pitanja koja nisu obuhvaćena ovim Sporazumom uređena su pravom Unije, nacionalnim propisima država članica i nacionalnim pravom Kine.

               ČLANAK 4.

               Trajanje boravka

               1.
                     Građani Unije koji imaju valjanu diplomatsku putovnicu izdanu u nekoj od država članica ili propusnicu EU-a mogu boraviti na državnom području Kine najviše 90 dana u bilo kojem razdoblju od 180 dana.

               2.
                     Državljani Kine koji imaju valjanu diplomatsku putovnicu izdanu u Kini mogu boraviti na državnom području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To razdoblje izračunava se neovisno o bilo kojem boravku u državi članici koja još ne primjenjuje u cijelosti schengensku pravnu stečevinu.

               Državljani Kine koji imaju valjanu diplomatsku putovnicu izdanu u Kini mogu boraviti najviše 90 dana u bilo kojem razdoblju od 180 dana na državnom području svih država članica koje još ne primjenjuju u cijelosti schengensku pravnu stečevinu, neovisno o razdoblju boravka izračunatom za državno područje država članica koje u cijelosti primjenjuju schengensku pravnu stečevinu.

               3.
                     Ovim se Sporazumom ne utječe na mogućnost Kine i država članica da produlje razdoblje boravka na više od 90 dana u skladu sa svojim nacionalnim pravom i pravom Unije.

               ČLANAK 5.

               Posjeti visokih dužnosnika

               Dužnosnici na položaju zamjenika ministra ili višem položaju u središnjoj vlasti te časnici oružanih snaga s činom general-bojnika ili višim činom u Kini moraju prije putovanja u službene svrhe na državno područje država članica o tome diplomatskim putem obavijestiti nadležna tijela tih država članica.

               Dužnosnici na položaju zamjenika ministra ili višem položaju u središnjoj vlasti država članica te časnici oružanih snaga s činom general-bojnika ili višim činom u državama članicama moraju prije putovanja u službene svrhe na državno područje Kine o tome diplomatskim putem obavijestiti nadležna tijela u Kini.

               ČLANAK 6.

               Teritorijalna primjena

               1.
                     U pogledu Francuske Republike ovaj Sporazum primjenjuje se samo na europsko područje Francuske Republike.

               2.
                     U pogledu Kraljevine Nizozemske ovaj Sporazum primjenjuje se samo na europsko područje Kraljevine Nizozemske.

               ČLANAK 7.

               Zajednički odbor za upravljanje Sporazumom

               1.
                     Ugovorne stranke osnivaju Zajednički odbor stručnjaka (dalje u tekstu „Odbor”) koji se sastoji od predstavnika Unije i predstavnika Kine. Uniju predstavlja Europska komisija.

               2.
                     Odbor, među ostalim, ima sljedeće zadatke:

               (a)
                     nadzor provedbe ovog Sporazuma;

               (b)
                     predlaganje izmjena ili dopuna ovog Sporazuma;

               (c)
                     rješavanje sporova koji proizlaze iz tumačenja ili primjene ovog Sporazuma.

               3.
                     Odbor se sastaje prema potrebi, na zahtjev jedne od ugovornih stranaka.

               4.
                     Odbor donosi svoj poslovnik.

               ČLANAK 8.

               Povezanost ovog Sporazuma s postojećim bilateralnim sporazumima o ukidanju viza
                  između država članica i Kine

               Ovaj Sporazum ima prednost pred svim bilateralnim sporazumima ili dogovorima sklopljenima između pojedinih država članica i Kine ako se njihovim odredbama uređuju pitanja koja su obuhvaćena područjem primjene ovog Sporazuma.

               ČLANAK 9.

               Razmjena primjeraka

               1.
                     Ako to već nisu učinile, Kina, države članice i Unija razmijenit će diplomatskim putem primjerke svojih valjanih diplomatskih putovnica i propusnica EU-a najkasnije 90 dana nakon datuma potpisivanja ovog Sporazuma.

               2.
                     U slučaju uvođenja novih diplomatskih putovnica ili propusnica EU-a ili izmjene onih postojećih, Kina, države članice i Unija dostavljaju jedne drugima diplomatskim putem primjerke tih novih ili izmijenjenih putovnica ili propusnica EU-a, zajedno s detaljnim informacijama o njihovim specifikacijama i primjenjivosti, najkasnije 90 dana prije početka njihove primjene.

               ČLANAK 10.

               Završne odredbe

               1.
                     Ovaj Sporazum stupa na snagu prvog dana drugog mjeseca nakon kasnijeg od dva datuma na koji su ugovorne stranke priopćile jedna drugoj da su odgovarajući unutarnji postupci potrebni u tu svrhu okončani.

               Ovaj se Sporazum privremeno primjenjuje od trećeg dana nakon datuma njegova potpisivanja.

               2.
                     Ovaj se Sporazum sklapa na neodređeno vrijeme, osim ako se otkaže u skladu sa stavkom 5.

               3.
                     Ovaj se Sporazum može izmijeniti pisanim sporazumom ugovornih stranaka. Izmjene stupaju na snagu nakon što ugovorne stranke obavijeste jedna drugu o okončanju unutarnjih postupaka potrebnih u tu svrhu.

               4.
                     Svaka ugovorna stranka može u cijelosti ili djelomično suspendirati ovaj Sporazum, posebno zbog razloga javnog poretka, zaštite nacionalne sigurnosti ili zaštite javnog zdravlja, nezakonite imigracije ili nakon ponovnog uvođenja obveze posjedovanja vize od strane neke od ugovornih stranaka. Odluka o suspenziji priopćuje se drugoj ugovornoj stranci najkasnije dva mjeseca prije njezina planiranog stupanja na snagu. Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.

               5.
                     Svaka ugovorna stranka može otkazati ovaj Sporazum pisanom obaviješću drugoj ugovornoj stranci. Ovaj Sporazum prestaje važiti 90 dana od dana takve obavijesti.

               6.
                     Kina može suspendirati ili otkazati ovaj Sporazum samo u odnosu na sve države članice.

               7.
                     Unija može suspendirati ili otkazati ovaj Sporazum samo u odnosu na sve svoje države članice.

               Sastavljeno u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i kineskom jeziku, pri čemu je svaki od tih tekstova jednako vjerodostojan. Ako postoje razlike među jezičnim verzijama, verzija na engleskom jeziku ima prednost.

               ZAJEDNIČKA IZJAVA O ISLANDU, NORVEŠKOJ, ŠVICARSKOJ I
                  LIHTENŠTAJNU

               Ugovorne stranke primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.

               U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Kine, s druge strane, bez odgode sklope bilateralne sporazume o ukidanju viza za kratkotrajni boravak za nositelje diplomatskih putovnica pod sličnim uvjetima kao u ovom Sporazumu.

               ZAJEDNIČKA IZJAVA O TUMAČENJU RAZDOBLJA OD 90 DANA
                  U BILO KOJEM RAZDOBLJU OD 180 DANA IZ ČLANKA 4. OVOG SPORAZUMA

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je predviđeno člankom 4. ovog Sporazuma, znači neprekidni posjet ili nekoliko uzastopnih posjeta čije ukupno trajanje ne prelazi 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, promatrajući unatrag u odnosu na svaki dan boravka prethodno razdoblje od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ZAJEDNIČKA IZJAVA O OSTALIM PODRUČJIMA SURADNJE U OKVIRU DIJALOGA EU-a I KINE O MOBILNOSTI I MIGRACIJI

               Ugovorne stranke podsjećaju da je ovaj Sporazum jedan od rezultata plana pregovora koji je dogovoren u zapisniku drugog kruga dijaloga EU-a i Kine o mobilnosti i migraciji te koji su podržali politički čelnici u zajedničkoj izjavi na 17. sastanku na vrhu EU-a i Kine. Taj plan u svojoj prvoj fazi uključuje pregovore i potpisivanje sporazuma o uzajamnom ukidanju viza za nositelje diplomatskih putovnica, otvaranje centara za podnošenje zahtjeva za vize u kineskim gradovima bez konzularne prisutnosti koji su zajednički odabrani te pokretanje praktične suradnje u borbi protiv nezakonite migracije, dok u drugoj fazi uključuje pregovore o sporazumima o pojednostavnjenju viznog režima i suradnji u borbi protiv nezakonite migracije.

               Ugovorne stranke ponovno naglašavaju svoju čvrstu namjeru da poštuju obveze preuzete u okviru plana te zajedničko shvaćanje da su te obveze međuovisne i čine dio nedjeljivog paketa.

               _________________

                     (1)
                  Uredba Vijeća (EU) br. 1417/2013 od 17. prosinca 2013. o utvrđivanju obrasca za propusnicu koju izdaje Europska unija (SL L 353, 28.12.2013., str. 26.).


               EUROPSKA KOMISIJA
            Bruxelles, 14.9.2015.
            COM(2015) 435 final
            2015/0198(NLE)
            Prijedlog
            ODLUKE VIJEĆA
            o potpisivanju, u ime Unije, i privremenoj primjeni Sporazuma između Europske unije i Republike Kolumbije o ukidanju viza za kratkotrajni boravak

               OBRAZLOŽENJE

               1.KONTEKST PRIJEDLOGA

               U Uredbi Vijeća (EZ) br. 539/2001
                  1
                navedene su treće zemlje čiji državljani pri prelasku vanjskih granica država članica moraju imati vizu i zemlje čiji su državljani izuzeti od tog zahtjeva. Uredba (EZ) br. 539/2001 primjenjuje se u svim državama članicama, osim Irske i Ujedinjene Kraljevine.

               Uredbom (EU) br. 509/2014 Europskog parlamenta i Vijeća
                  2
                izmijenjena je Uredba (EZ) br. 539/2001 tako što je 19 zemalja prebačeno u Prilog II., u kojem se nalazi popis trećih zemalja čiji su državljani izuzeti od obveze posjedovanja vize. Tih su 19 zemalja sljedeće: Dominika, Grenada, Kiribati, Kolumbija, Maršalovi Otoci, Mikronezija, Nauru, Palau, Peru, Salomonovi Otoci, Samoa, Sveta Lucija, Sveti Vincent i Grenadini, Timor-Leste, Tonga, Trinidad i Tobago, Tuvalu, Ujedinjeni Arapski Emirati i Vanuatu. Uz upućivanje na svaku od tih zemalja u Prilogu II. navedena je sljedeća bilješka: „izuzeće od obveze posjedovanja vize primjenjuje se od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom”.

               Uredba (EU) br. 509/2014 donesena je 20. svibnja 2014. te je stupila na snagu 9. lipnja 2014. Prvi sporazumi o ukidanju viza potpisani su 6. svibnja 2015. (Ujedinjeni Arapski Emirati), 26. svibnja 2015. (Timor-Leste) i 28. svibnja 2015. (Dominika, Grenada, Samoa, Sveta Lucija, Sveti Vincent i Grenadini, Trinidad i Tobago te Vanuatu) i privremeno se primjenjuju od datuma potpisivanja do njihova stupanja na snagu.

               U skladu s uvodnom izjavom 5. Uredbe (EU) br. 509/2014 i zajedničkom izjavom izdanom u trenutku donošenja, na Kolumbiju i Peru primjenjivao se poseban postupak u okviru kojeg se zahtijevalo daljnje ocjenjivanje tih zemalja u odnosu na relevantne kriterije prije nego što Komisija Vijeću dostavi preporuke za odluke o odobrenju otvaranja pregovora o sporazumima o ukidanju viza s tim dvjema zemljama. U listopadu 2014. Komisija je donijela izvješće
                  3
                u kojem se daje široka ocjena stanja u Kolumbiji u odnosu na kriterije navedene u članku 1. Uredbe (EZ) br. 539/2001 kako je izmijenjena Uredbom (EU) br. 509/2014, a usporedno s time doneseno je i izvješće o Peruu
                  4
               . U izvješću su analizirani podaci i novosti u područjima migracije i mobilnosti (schengenske vize, zakonita migracija, nezakonita migracija, sigurnost putnih isprava i prijevare), kriminala i sigurnosti, gospodarstva, trgovine i turizma, vanjskih odnosa i ljudskih prava, regionalne usklađenosti i reciprociteta. Ocijenjeni su i scenariji rizika do kojih bi moglo doći nakon liberalizacije viznog režima. Komisija je zaključila da je znatno poboljšanje gospodarskog, društvenog i sigurnosnog stanja u Kolumbiji posljednjih godina dovoljan razlog da se Kolumbijcima odobri ulazak na područje država članica bez vize. Smatralo se da se rizici povezani s liberalizacijom viznog režima mogu svladati, među ostalim, pojačanom suradnjom pri vraćanju i pravilno provedenim graničnim kontrolama. Osim toga, sporazum o ukidanju viza sadržava potrebne zaštitne mjere za suspendiranje primjene sporazuma ili njegovo raskidanje ako to bude potrebno kako bi se izbjegli sigurnosni ili migracijski rizici za Uniju.

               U ožujku 2015. Komisija je Vijeću dostavila preporuku da je ovlasti za početak pregovora o sporazumima o ukidanju viza s Kolumbijom i Peruom
                  5
               . Vijeće je 19. svibnja 2015. Komisiji dostavilo pregovaračke smjernice. Pregovori s Kolumbijom održani su 20. svibnja 2015. u Bruxellesu. Tijekom tog sastanka mogao se revidirati cijeli tekst nacrta, predloženo je nekoliko izmjena i postignut je dogovor o svim aspektima.

               Glavni su pregovarači parafirali sporazum 9. lipnja 2015. Službena svečanost održana je na marginama sastanka na vrhu EU-a i CELAC-a 10. lipnja 2015. Tekst sporazuma dostavljen je državama članicama 27. svibnja 2015., a dodatne informacije pružene su tijekom sastanka Radne skupine za vize u okviru Vijeća koji je održan 15. lipnja 2015.

               2.PRAVNA OSNOVA

               Sa strane Unije, pravna je osnova sporazuma članak 77. stavak 2. točka (a) Ugovora o funkcioniranju Europske unije (UFEU), u vezi s njegovim člankom 218.

               Priloženi prijedlog predstavlja pravni instrument za potpisivanje sporazuma. Vijeće o tome odlučuje kvalificiranom većinom.

               Uzimajući u obzir činjenicu da će Kolumbija brzo moći dovršiti svoj interni postupak ratifikacije, prijedlogom odluke o potpisivanju utvrđuje se privremena primjena sporazuma od dana nakon njegova potpisivanja u skladu s člankom 218. stavkom 5. UFEU-a. Uzimajući u obzir da je prije sklapanja sporazuma potrebna suglasnost Europskog parlamenta, Komisija će obavijestiti Europski parlament o privremenoj primjeni sporazuma.

               3.ISHOD PREGOVORA

               Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma o ukidanju viza prihvatljiv za Uniju.

               Njegov konačan sadržaj može se sažeti kako slijedi:

               Svrha

               Sporazumom se građanima Europske unije i građanima Kolumbije omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana.

               Kako bi se osiguralo jednako postupanje prema svim građanima EU-a, u sporazum je uključena odredba prema kojoj Kolumbija može suspendirati primjenu sporazuma ili ga raskinuti samo u odnosu na sve države članice Europske unije te da i Unija može suspendirati primjenu sporazuma ili ga raskinuti samo u odnosu na sve države članice.

               Posebni položaj Ujedinjene Kraljevine i Irske prikazan je u preambuli.

               Područje primjene

               Ukidanjem viza obuhvaćene su sve kategorije osoba (nositelji običnih, diplomatskih, službenih i posebnih putovnica) čija svrha putovanja ne uključuje obavljanje plaćene aktivnosti. Svaka država članica i Kolumbija mogu za tu kategoriju uvesti obvezu posjedovanja vize za građane druge stranke u skladu s primjenjivim pravom Unije ili nacionalnim pravom. Kako bi se osigurala usklađena provedba, sporazumu je priložena zajednička izjava o tumačenju kategorije osoba koje putuju u svrhu obavljanja plaćene aktivnosti.

               Trajanje boravka

               Sporazumom se građanima Europske unije i građanima Kolumbije omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana. Zajednička izjava o tumačenju tog razdoblja od 90 dana u bilo kojem razdoblju od 180 dana priložena je sporazumu.

               Sporazumom se uzima u obzir položaj država članica koje još ne primjenjuju u cijelosti schengensku pravnu stečevinu. Sve dok nisu dio schengenskog prostora bez unutarnjih granica, ukidanjem viza državljani Kolumbije stječu pravo boravka od 90 dana u bilo kojem razdoblju od 180 dana na području svake od tih država članica (trenutačno su to Bugarska, Hrvatska, Cipar i Rumunjska), neovisno o razdoblju izračunatom za cijeli schengenski prostor.

               Teritorijalna primjena

               Sporazum sadržava odredbe o njegovoj teritorijalnoj primjeni: u slučaju Francuske i Nizozemske, ukidanjem viza državljani Kolumbije imali bi pravo na boravak samo na europskim područjima tih država članica.

               Izjave

               Osim prethodno spomenutih zajedničkih izjava, sporazumu su priložene još četiri zajedničke izjave:

               –o pridruživanju Norveške, Islanda, Švicarske i Lihtenštajna provedbi, primjeni i razvoju schengenske pravne stečevine,

               –o potpunom širenju informacija o sadržaju i posljedicama sporazuma o ukidanju viza i povezanim pitanjima, kao što su uvjeti ulaska,

               –o uvođenju biometrijskih putovnica u Republici Kolumbiji, uz izjavu da se Kolumbija obvezuje da će najkasnije do 31. kolovoza 2015. početi izdavati biometrijske putovnice te da neuvođenje biometrijskih putovnica do 31. prosinca 2015. predstavlja dovoljan razlog za suspendiranje primjene sporazuma, te

               –o suradnji u području nezakonite migracije. Tom se izjavom podsjeća na obvezu u skladu s člankom 49. stavkom 3. Sporazuma o političkom dijalogu i suradnji između Unije i Andske zajednice u odnosu na ponovni prihvat njihovih nezakonitih migranata. Stranke će pomno pratiti tu obvezu i suglasne su sklopiti sporazum o ponovnom prihvatu na zahtjev bilo koje stranke, posebno u slučaju povećanja nezakonite migracije te u slučaju problema u pogledu ponovnog prihvata nezakonitih migranata. Ako zahtijevani sporazum o ponovnom prihvatu ne bude sklopljen, to će predstavljati dovoljan razlog za suspendiranje primjene sporazuma.

               4.ZAKLJUČAK

               S obzirom na prethodno navedene rezultate, Komisija predlaže Vijeću da

               –odluči o potpisivanju sporazuma u ime Unije i ovlasti predsjednika Vijeća da odredi osobu ili osobe koje će biti ovlaštene za potpisivanje sporazuma u ime Unije,

               –odobri privremenu primjenu sporazuma do njegova stupanja na snagu.

               2015/0198 (NLE)

               Prijedlog

               ODLUKE VIJEĆA

               o potpisivanju, u ime Unije, i privremenoj primjeni Sporazuma između Europske unije i Republike Kolumbije o ukidanju viza za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Uredbom (EU) br. 509/2014 Europskog parlamenta i Vijeća
                  6
                upućivanje na Kolumbiju prebačeno je iz Priloga I. u Prilog II. Uredbi Vijeća (EZ) br. 539/2001
                  7
               .

               (2)Uz upućivanje na tu zemlju navedena je sljedeća bilješka: „izuzeće od obveze posjedovanja vize primjenjuje se od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom”.

               (3)U skladu s uvodnom izjavom 5. Uredbe (EU) br. 509/2014, Komisija je ocijenila stanje u Kolumbiji s obzirom na kriterije navedene u toj Uredbi. Komisija je 29. listopada 2014. donijela izvješće u kojem se zaključuje da je znatno poboljšanje gospodarskog, društvenog i sigurnosnog stanja u Kolumbiji posljednjih godina dovoljan razlog da se kolumbijski državljani izuzmu od obveze posjedovanja vize kada putuju na područje država članica.

               (4)Vijeće je odlukom od 19. svibnja 2015. ovlastilo Komisiju da pregovara o sporazumu između Europske unije i Kolumbije o ukidanju viza za kratkotrajni boravak. Pregovori o sporazumu održani su 20. svibnja 2015.

               (5)Sporazum, koji je parafiran 9. lipnja 2015., trebalo bi potpisati, a priložene bi izjave trebalo odobriti. Sporazum bi se trebao primjenjivati privremeno, do završetka postupaka za njegovo formalno sklapanje.

               (6)U skladu s Protokolom o stajalištu Ujedinjene Kraljevine i Irske s obzirom na područje slobode, sigurnosti i pravde te Protokolom o schengenskoj pravnoj stečevini, koji su uključeni u okvir Europske unije i priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe Sporazuma ne primjenjuju na Ujedinjenu Kraljevinu i Irsku,

               DONIJELO JE SLJEDEĆU ODLUKU:

               Članak 1.

               Potpisivanje Sporazuma između Europske unije i Republike Kolumbije o ukidanju viza za kratkotrajni boravak (dalje u tekstu Sporazum) odobrava se u ime Unije, podložno njegovu sklapanju.

               Tekst Sporazuma priložen je ovoj Odluci.

               Članak 2.

               Izjave priložene ovoj Odluci odobravaju se u ime Unije.

               Članak 3.

               Predsjednik Vijeća ovime se ovlašćuje da odredi osobu ili osobe koje će biti ovlaštene za potpisivanje Sporazuma u ime Unije, podložno njegovu sklapanju.

               Članak 4.

               Sporazum se privremeno primjenjuje od dana nakon njegova potpisivanja do završetka postupaka za njegovo sklapanje.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.)

                     (2)
                  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.)

                     (3)
                  COM (2014) 665, 29.10.2014.

                     (4)
                  COM (2014) 663, 29.10.2014.

                     (5)
                  COM (2015) 119, 11.3.2015.

                     (6)
                  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

                     (7)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

    ---documentbreak---

               EUROPSKA KOMISIJA
            Bruxelles, 14.9.2015.
            COM(2015) 435 final
            PRILOG

            Prijedlogu Odluke Vijeća
            o potpisivanju, u ime Unije, i privremenoj primjeni Sporazuma između Europske unije i Republike Kolumbije o ukidanju viza za kratkotrajni boravak

               PRILOG

               Prijedlogu Odluke Vijeća

               o potpisivanju, u ime Unije, i privremenoj primjeni Sporazuma između Europske unije i Republike Kolumbije o ukidanju viza za kratkotrajni boravak

               PRILOG

               Prijedlogu Odluke Vijeća

               o potpisivanju, u ime Unije, i privremenoj primjeni Sporazuma između Europske unije i Republike Kolumbije o ukidanju viza za kratkotrajni boravak

               SPORAZUM

               između Europske unije i Republike Kolumbije o ukidanju viza za kratkotrajni boravak

               EUROPSKA UNIJA, dalje u tekstu „Unija” ili „EU”, i

               REPUBLIKA KOLUMBIJA, dalje u tekstu „Kolumbija”,

               dalje u tekstu zajednički „ugovorne stranke”,

               U CILJU daljnjeg razvoja prijateljskih odnosa između ugovornih stranaka i u želji olakšanja putovanja osiguravanjem ulaska i kratkotrajnog boravka bez viza za svoje građane,

               UZIMAJUĆI U OBZIR Uredbu (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva
                  1
               , među ostalim, premještanjem 19 trećih zemalja, uključujući Kolumbiju, na popis trećih zemalja čiji su državljani izuzeti od obveze posjedovanja vize za kratkotrajni boravak u državama članicama,

               IMAJUĆI NA UMU da se u članku 1. Uredbe (EU) br. 509/2014 navodi da se za tih 19 zemalja izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Unijom,

               ŽELEĆI zaštititi načelo jednakog postupanja prema svim građanima EU-a,

               UZIMAJUĆI U OBZIR činjenicu da osobe koje putuju u svrhu obavljanja plaćene aktivnosti tijekom svojeg kratkotrajnog boravka nisu obuhvaćene ovim Sporazumom pa se stoga na tu kategoriju i dalje primjenjuju odgovarajuća pravila iz prava Unije i nacionalnog prava država članica te nacionalnog prava Kolumbije o obvezi posjedovanja vize ili o izuzeću od te obveze i o pristupu zapošljavanju,

               UZIMAJUĆI U OBZIR Protokol o stajalištu Ujedinjene Kraljevine i Irske s obzirom na područje slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, koji su priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELE SU SE KAKO SLIJEDI:

               ČLANAK 1.

               Svrha

               Ovim se Sporazumom građanima Europske unije i građanima Kolumbije omogućava boravak bez vize na području druge ugovorne stranke od najviše 90 dana u bilo kojem razdoblju od 180 dana.

               ČLANAK 2.

               Definicije

               Za potrebe ovog Sporazuma:

               (a)
                     „država članica” znači bilo koja država članica Unije, osim Ujedinjene Kraljevine i Irske;

               (b)
                     „građanin Unije” znači državljanin države članice kako je definirana u točki (a);

               (c)
                     „građanin Kolumbije” znači državljanin Kolumbije;

               (d)
                     „schengenski prostor“ znači prostor bez unutarnjih granica koji se sastoji od područja država članica iz točke (a) koje u cijelosti primjenjuju schengensku pravnu stečevinu;

               (e)
                     „schengenska pravna stečevina” znači sve mjere usmjerene na osiguravanje slobodnog kretanja osoba na području bez unutarnjih granica, u vezi s neposredno povezanim pratećim mjerama u području kontrole na vanjskim granicama, azila i imigracije te mjerama za sprečavanje i suzbijanje kriminala.

               ČLANAK 3.

               Područje primjene

               1.
                     Građani Unije koji imaju valjanu običnu, diplomatsku, službenu ili posebnu putovnicu koju je izdala neka od država članica mogu bez vize ući na područje Kolumbije i na njemu boraviti tijekom razdoblja boravka kako je definirano u članku 4. stavku 1.

               Građani Kolumbije koji imaju valjanu običnu, diplomatsku, službenu ili posebnu putovnicu koju je izdala Kolumbija mogu bez vize ući na područje država članica i na njemu boraviti tijekom razdoblja boravka kako je definirano u članku 4. stavku 2.

               2.
                     Stavak 1. ovog članka ne primjenjuje se na osobe koje putuju u svrhu obavljanja plaćene aktivnosti.

               Za tu kategoriju osoba svaka država članica može zasebno uvesti obvezu posjedovanja vize za građane Kolumbije ili je može ukinuti u skladu s člankom 4. stavkom 3. Uredbe Vijeća (EZ) br. 539/2001
                  2
               .

               Kolumbija može za tu kategoriju osoba donijeti odluku o obvezi posjedovanja vize ili o njezinu ukidanju za građane svake države članice zasebno u skladu sa svojim nacionalnim pravom.

               3.
                     Ukidanje viza predviđeno ovim Sporazumom primjenjuje se ne dovodeći u pitanje propise ugovornih stranaka u vezi s uvjetima za ulazak i kratkotrajni boravak. Države članice i Kolumbija zadržavaju pravo odbiti ulazak i kratkotrajni boravak na svojim područjima ako nije ispunjen jedan od tih uvjeta ili više njih.

               4.
                     Ukidanje viza primjenjuje se bez obzira na vrstu prijevoza kojim se koristi za prelazak granica ugovornih stranaka.

               5.
                     Pitanja koja nisu obuhvaćena ovim Sporazumom uređena su pravom Unije, nacionalnim pravom država članica i nacionalnim pravom Kolumbije.

               ČLANAK 4.

               Trajanje boravka

               1.
                     Građani Unije mogu boraviti na području Kolumbije najviše 90 dana u bilo kojem razdoblju od 180 dana.

               2.
                     Građani Kolumbije mogu boraviti na području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To razdoblje izračunava se neovisno o bilo kojem boravku u državi članici koja još ne primjenjuje u cijelosti schengensku pravnu stečevinu.

               Građani Kolumbije mogu boraviti najviše 90 dana u bilo kojem razdoblju od 180 dana na području svake države članice koja još ne primjenjuje u cijelosti schengensku pravnu stečevinu, neovisno o razdoblju boravka izračunatom za područje država članica koje u cijelosti primjenjuju schengensku pravnu stečevinu.

               3.
                     Ovim se Sporazumom ne utječe na mogućnost Kolumbije i država članica da produlje razdoblje boravka na više od 90 dana u skladu sa svojim nacionalnim pravom i pravom Unije.

               ČLANAK 5.

               Teritorijalna primjena

               1.
                     U pogledu Francuske Republike ovaj Sporazum primjenjuje se samo na europsko područje Francuske Republike.

               2.
                     U pogledu Kraljevine Nizozemske ovaj Sporazum primjenjuje se samo na europsko područje Kraljevine Nizozemske.

               ČLANAK 6.

               Zajednički odbor za upravljanje Sporazumom

               1.
                     Ugovorne stranke osnivaju Zajednički odbor stručnjaka (dalje u tekstu „Odbor”) koji se sastoji od predstavnika Unije i predstavnika Kolumbije. Uniju predstavlja Europska komisija.

               2.
                     Odbor ima sljedeće zadaće:

               (a)
                     praćenje provedbe ovog Sporazuma;

               (b)
                     predlaganje izmjena ili dopuna ovog Sporazuma;

               (c)
                     rješavanje sporova koji proizlaze iz tumačenja ili primjene ovog Sporazuma;

               (d)
                     bilo koju drugu zadaću o kojoj se dogovore ugovorne stranke.

               3.
                     Odbor se sastaje prema potrebi, na zahtjev jedne od ugovornih stranaka.

               4.
                     Odbor donosi svoj poslovnik.

               ČLANAK 7.

               Odnos između ovog Sporazuma i postojećih bilateralnih sporazuma o ukidanju viza
                  između država članica i Kolumbije

               Ovaj Sporazum ima prednost pred svim bilateralnim sporazumima ili dogovorima sklopljenima između pojedinih država članica i Kolumbije ako se njima uređuju pitanja obuhvaćena područjem primjene ovog Sporazuma.

               ČLANAK 8.

               Završne odredbe

               1.
                     Ugovorne stranke ratificiraju ili odobravaju ovaj Sporazum u skladu sa svojim unutarnjim postupcima te Sporazum stupa na snagu prvog dana drugog mjeseca nakon kasnijeg od dva datuma na koje ugovorne stranke jedna drugu obavijeste da su navedeni postupci završeni.

               Do njegova stupanja na snagu, ovaj se Sporazum primjenjuje od dana nakon datuma njegova potpisivanja.

               2.
                     Ovaj se Sporazum sklapa na neodređeno vrijeme, osim ako se raskine u skladu sa stavkom 5.

               3.
                     Ovaj se Sporazum može izmijeniti pisanim sporazumom ugovornih stranaka. Izmjene stupaju na snagu nakon što ugovorne stranke jedna drugu obavijeste o završetku svojih unutarnjih postupaka potrebnih u tu svrhu.

               4.
                     Svaka ugovorna stranka može u cijelosti ili djelomično suspendirati primjenu ovog Sporazuma, posebno zbog javnog poretka, zaštite nacionalne sigurnosti ili zaštite javnog zdravlja, nezakonite imigracije ili nakon što bilo koja od ugovornih stranaka ponovno uvede obvezu posjedovanja vize. Odluka o suspenziji priopćuje se drugoj ugovornoj stranci najkasnije dva mjeseca prije njezina planiranog stupanja na snagu. Ako prestanu postojati razlozi za tu suspenziju, ugovorna stranka koja je suspendirala primjenu ovog Sporazuma odmah obavješćuje drugu ugovornu stranku te ukida suspenziju.

               5.
                     Svaka ugovorna stranka može raskinuti ovaj Sporazum pisanom obaviješću drugoj ugovornoj stranci. Ovaj Sporazum prestaje važiti 90 dana od dana takve obavijesti.

               6.
                     Kolumbija može suspendirati primjenu ovog Sporazuma ili ga raskinuti samo u odnosu na sve države članice Unije.

               7.
                     Unija može suspendirati primjenu ovog Sporazuma ili ga raskinuti samo u odnosu na sve svoje države članice.

               Sastavljeno u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               ZAJEDNIČKA IZJAVA U POGLEDU ISLANDA, NORVEŠKE, ŠVICARSKE I LIHTENŠTAJNA

               Ugovorne stranke primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.

               U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Kolumbije, s druge strane, bez odgode sklope bilateralne sporazume o ukidanju viza za kratkotrajni boravak pod sličnim uvjetima kao u ovom Sporazumu.

               ZAJEDNIČKA IZJAVA O TUMAČENJU KATEGORIJE OSOBA KOJE PUTUJU U SVRHU OBAVLJANJA PLAĆENE AKTIVNOSTI
                  U SKLADU S ČLANKOM 3. STAVKOM 2. OVOG SPORAZUMA

               Želeći osigurati zajedničko tumačenje, ugovorne stranke suglasne su da, za potrebe ovog Sporazuma, kategorija osoba koje obavljaju plaćenu aktivnost obuhvaća osobe koje ulaze na područje druge ugovorne stranke u svrhu obavljanja plaćenog zanimanja ili plaćene aktivnosti kao zaposlenik ili pružatelj usluga.

               Ta kategorija ne bi trebala obuhvaćati:

               –
                     poslovne ljude, tj. osobe koje putuju za potrebe poslovanja (a nisu zaposlene u zemlji druge ugovorne stranke),

               –
                     sportaše ili umjetnike koji obavljaju aktivnost na ad hoc osnovi,

               –
                     novinare koje su poslali mediji iz njihove zemlje boravišta, i

               –
                     pripravnike premještene unutar poduzeća.

               Provedbu ove izjave nadzire Zajednički odbor u okviru svojih nadležnosti na temelju članka 6. ovog Sporazuma te on može predložiti izmjene ako to na temelju iskustava ugovornih stranaka smatra potrebnim.

               ZAJEDNIČKA IZJAVA O TUMAČENJU RAZDOBLJA OD 90 DANA
                  U BILO KOJEM RAZDOBLJU OD 180 DANA KAKO JE NAVEDENO U ČLANKU 4. OVOG SPORAZUMA

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je predviđeno člankom 4. ovog Sporazuma, znači neprekidni posjet ili nekoliko uzastopnih posjeta čije ukupno trajanje ne premašuje 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, analizirajući unatrag svaki dan boravka u prethodnom razdoblju od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ZAJEDNIČKA IZJAVA O OBAVJEŠĆIVANJU GRAĐANA
                  O SPORAZUMU O UKIDANJU VIZA

               Prepoznajući važnost transparentnosti za građane Europske unije i građane Kolumbije, ugovorne stranke suglasne su osigurati potpuno širenje informacija o sadržaju i posljedicama sporazuma o ukidanju viza i povezanim pitanjima, kao što su uvjeti ulaska.

               ZAJEDNIČKA IZJAVA O UVOĐENJU BIOMETRIJSKIH PUTOVNICA U REPUBLICI KOLUMBIJI

               Republika Kolumbija kao ugovorna stranka izjavljuje da je sklopila ugovor o izradi biometrijskih putovnica i obvezuje se da će najkasnije do 31. kolovoza 2015. svojim građanima početi izdavati biometrijske putovnice. Te će putovnice u potpunosti ispunjavati zahtjeve ICAO-a utvrđene u dokumentu ICAO-a br. 9303.

               Ugovorne stranke suglasne su da neuvođenje biometrijskih putovnica do 31. prosinca 2015. predstavlja dovoljan razlog za suspenziju primjene ovog Sporazuma u skladu s postupcima iz članka 8. stavka 4.

               ZAJEDNIČKA IZJAVA O SURADNJI U POGLEDU NEZAKONITE MIGRACIJE

               Ugovorne stranke podsjećaju na svoju obvezu iz članka 49. stavka 3. Sporazuma o političkom dijalogu i suradnji između Europske zajednice i njezinih država članica, s jedne strane, i Andske zajednice i njezinih država članica, s druge strane (sporazum potpisan 2003.), u vezi s ponovnim prihvatom njihovih nezakonitih migranata.

               Ugovorne stranke pomno će pratiti tu obvezu. Na zahtjev jedne od stranaka, a posebno u slučaju povećanja nezakonite migracije i problema u pogledu ponovnog prihvata nezakonitih migranata nakon stupanja na snagu sporazuma o ukidanju viza za kratkotrajni boravak, ugovorne stranke suglasne su sklopiti sporazum kojim se uređuju posebne obveze obiju stranaka u pogledu ponovnog prihvata.

               Ugovorne stranke suglasne su da sporazum o ponovnom prihvatu bude bitan element za jačanje obveza koje su obje stranke preuzele ovim Sporazumom i da izostanak sklapanja sporazuma o ponovnom prihvatu na zahtjev jedne od stranaka predstavlja dovoljan razlog za suspenziju primjene ovog Sporazuma u skladu s postupcima iz članka 8. stavka 4.

               _________________

                     (1)
                  SLEU L 149, 20.5.2014., str. 67.

                     (2)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SLEU L 81, 21.3.2001., str. 1.)